ועדת העלייה, הקליטה והתפוצות, כנסת 25, פרוטוקול מספר 17, 2023-02-07 00:00

עודד פורר: אני מתכבד לפתוח את הדיון היום בנושא תשלומי הפנסיה לזכאים מרוסיה

עודד פורר:  אני מבקש לפני הדיון, יש פה הרבה אנשים בזום

עודד פורר:  יש פה גם הרבה אנשים כאן בחדר

עודד פורר:  לפני כן אני רוצה לתת בהמשך לדיון הקודם, התייחסות לסוכנות היהודית, לאורלי צוקרמן, משהו שנוגע לאולפני הקיבוץ שביקשנו התייחסות, אז רק לפרוטוקול שיהיה התייחסות שלך בהקשר של הדיון הקודם

אורלי פרומן: בדיון הקודם עלה נושא מקומות נוספים בתוכנית אולפן קיבוץ, אז אנחנו הגדלנו כרגע את מספר המקומות ב-50 נוספים

אורלי פרומן:  קלטנו את כל הצעירים שממתינים לתוכנית אולפן קיבוץ

אורלי פרומן:  אין לנו ממתינים כרגע

אורלי פרומן:  זה אחד

אורלי פרומן:  הדבר השני שעלה זה הנושא של עולים מארצות דוברות רוסית ודרום אמריקה שמבקשים להיכנס למרכזי קליטה

אורלי פרומן:  אנחנו בתהליך של פתיחת שני מרכזי קליטה נוספים לעולים בשדרות ובבאר שבע

אורלי פרומן:  התהליך מאוד מתקדם ואנחנו מקווים שתוך חודש וחצי עד חודשיים המרכזים ייפתחו ונוכל לאפשר ליותר עולים לעבור במרכזי קליטה לפי דרישתם

עודד פורר: תודה

עודד פורר:  אנחנו נעבור עכשיו לנושא של תשלומי הפנסיה לזכאים מרוסיה

עודד פורר:  זה דיון נפרד מהדיון שנקיים אחר כך, שנוגע להעברת כספים ורכוש, כי הסוגיות הן דומות אבל שונות

עודד פורר:  תיראו, זה דיון ראשון אבל זה גם לא הדיון האחרון שאנחנו נקיים בעניין הזה

עודד פורר:  מאוד חשוב יהיה פה וחלק מהמטרה של הדיון הזה זה כדי שהגורמים המקצועיים ישמעו את הבעיות שמתמודדים איתם העולות והעולים והזכאיות והזכאים שיבואו ופשוט ישטחו פה את הבעיות שלהם

עודד פורר:      חלק אנחנו גם נשמע בזום

עודד פורר:  אני לא רציתי לטרטר את מקבלי הפנסיה לכאן, בטח לא בתנאי מזג האוויר הזה, אבל אני רוצה כן להדגיש: בשלהי הכנסת ה-24 הייתה פנייה של שר האוצר דאז אביגדור ליברמן לכנס את ועדת העבודה והרווחה של הכנסת במטרה להסדיר את העברת התשלומים לזכאים דרך המוסד לביטוח לאומי באמצעות שיפוי המוסד עד הסכום שישולמו לזכאים

עודד פורר:  הכוונה הייתה, מכיוון שלא הצליחו להעביר את הכספים מרוסיה לביטוח הלאומי, להגיד, הממשלה בינתיים משפה, אחר כך, בהמשך נפתור את זה וזה עד לסכום של 6 מיליון שקלים עד לקבלת הכספים מקרן הפנסיה, כי מדובר בסכומים שעבור המדינה הם לא גדולים אבל עבור מקבלי הפנסיות הם מאוד מאוד משמעותיים

עודד פורר:       לצערי ועדת ההסכמות דאז לא אישרה את הדיון הזה באופן מפתיע

עודד פורר:  כמו שאומרים, לא אכפת לנו לא מהקשישים, לא מאלה שקשה להם, למרות שהיינו כבר בתהליך בחירות

עודד פורר:  כבר אפילו לא היה פה אלמנט של להפיל את הממשלה, אבל היא לא אישרה את הדיון הזה ולכן עברה חצי שנה מאז ועדיין העניין לא נפתר, לכן נדרשנו לכנס את הדיון הזה

עודד פורר:       קיימתי פגישה עם הרבה מאוד גורמים שקשורים לנושא, גם עם הביטוח הלאומי, גם עם בנק ישראל כדי לראות איזה פתרונות אנחנו יכולים לצאת

עודד פורר:  חלק מהפתרונות כבר ניתנו, אפילו פורסמו בתקשורת לשמחתי, אני רוצה גם להודות, גם בנושאים שקשורים בדיון הבא

עודד פורר:       אני ביקשתי ובנק ישראל נענה לבקשה לקיים יום הסברה וכנס הסברה עם ממונה הקליטה ברשויות המקומיות ועם יועצי הקליטה של משרד הקליטה לצורך הבנה של זכויות העולים והעובדה שהם יכולים ואיך הם יכולים לפתוח חשבון בנק גם עם תעודת עולה בלבד, מה שלא תמיד מכירים בהתנהלות מול הבנקים

עודד פורר:  ניתן עבור זה 30 יום

עודד פורר:  אני אבקש כאן התייחסות ואנחנו נעשה את הבדיקה, האם באמת 30 יום זה מספיק או שהיום אנחנו במצב שבו לוקח לעולים יותר זמן להוציא את תעודת הזהות, יותר מ-30 ימים

עודד פורר:  צריך לזכור שמדובר באנשים מבוגרים שאנחנו מדברים בפנסיות, ולא הצליחו לצבור פנסיה בישראל ולכן המשמעות של התשלומים האלה היא משמעותית

עודד פורר:       מכאן אפשר לפתוח את הדיון

עודד פורר:  ולרי, בבקשה

ולרי: שלום לכולם וכל הכבוד

ולרי:  אני פעם ראשונה בכנסת

ולרי:  אני 30 שנה

ולרי:  ברוסיה עשיתי מטוס קרב מיג-21

ולרי:  בישראל F-35 גם 30 שנה, אותו דבר

ולרי:          למה אני פה? אני שמעתי שליברמן עושה פנסיה מרוסיה, מי שעשה עלייה מ-1991

ולרי:  אני עשיתי 1991 עד - - - 

ולרי:  אני קיבלתי דוח שהגיעה לי פנסיה וקיבלתי חוזה, אבל אמרו שגם אמריקה נתנה אישור לרוסיה להעביר כסף לפה, אבל בעיה בכנסת

עודד פורר: אתה קיבלת כבר פעם אחת תשלומים של פנסיה או שלא קיבלת בכלל?     

ולרי: לא, שום דבר

ולרי:  אני חושב שצריך לקבל שנה, ממרץ

עודד פורר: ממרץ היית אמור לקבל ואז שהתחילה המלחמה

ולרי: לא קיבלתי שום דבר

ולרי:  פנסיה סך הכול לחודש 1,000 שקל

ולרי:  זה השאלה למה אני פה

ולרי:       דבר שני, מה שאני שמעתי מהכנסת, עכשיו רוצים חוק נגד נכד ליהודי עם סבא

עודד פורר: זה נושא אחר, זה לא פה עכשיו

ולרי: רק שתי מילים

ולרי:  מי שעושה, לא מבין מה שהיה ברוסיה

ולרי:  ברוסיה היה בזמן מהפכה שהרבה אנשים איבדו הכול, הורים

ולרי:  שם התנאים, אם אני עושה רק סיפור אחד

ולרי:  קרוב לאישה שלי היה פרטיזנים

ולרי:  הוא היה יהודי, הולך לעשות פיצוץ לרכבת נגד גרמנים

ולרי:  אחרי שני אוקראינים - - - , הם לא יודעים שהוא יהודי

ולרי:  הוא שומע, שם בכפר יש יהודי, צריך לקחת אותו לג'ונגל לקבל חזיר - - - 

ולרי:  אחרי הולכים לעשות פיצוץ לרכבת

ולרי:  נגמר זה, מתי הוא עושה? בדרכון כתוב שהוא אוקראיני

ולרי:  בגלל שלא מבין - - - 

ולרי:  מה שהיה שם מהפכה, צריך - - - הוא נכד יהודי וזה לעזור לו להעביר לישראל

עודד פורר: תודה רבה ולרי

עודד פורר:  נמצא איתנו בזום אלכסנדר ברמן

אלכסנדר ברמן: תודה

אלכסנדר ברמן:  סליחה, אני לדבר כמה מילים ברוסית

שלומית אבינח: עדיף בעברית

שלומית אבינח:  היושב-ראש לא מבין רוסית

עודד פורר: היושב-ראש מבין רוסית אבל לא יכול לתרגם

אלכסנדר ברמן: אפשר לדבר רוסית?     

שלומית אבינח: אפשר, קצר

אלכסנדר ברמן: (מתורגם ע"י מנהלת הוועדה) קרוב ל-60,000 איש שעבדו ברוסיה טרם קיבלו את הפנסיה

אלכסנדר ברמן:  מבקש לקבל את הפנסיה מי שלא אזרח רוסיה, מה שידוע, הבקשה ידועה

אלכסנדר ברמן:       בקשה שנייה, כל הבנקים בישראל שמקבלים את הכסף מרוסיה, שיעבירו אותו מייד לזכאים

עודד פורר: תודה רבה

עודד פורר:  אלכסנדר קלמנוביץ', בבקשה

אלכסנדר לובוצקי: אימא שלי מקבלת פנסיה מרוסיה

אלכסנדר לובוצקי:  התשלום האחרון שהיא קיבלה זה היה במרץ שנה שעברה

אלכסנדר לובוצקי:  היא הייתה מקבלת את הפנסיה ישירות, לא דרך ביטוח לאומי

עודד פורר: מאיזה בנק, אם אפשר לשאול?     

אלכסנדר לובוצקי: היא בבנק הדואר

עודד פורר: מאיזה בנק ברוסיה? מאיפה הייתה ההעברה?     

אלכסנדר לובוצקי: אנחנו לא יודעים

אלכסנדר לובוצקי:  אני שלחתי מכתבים למשרד האוצר ברוסיה וגם למשרד הסוציאלי הרוסי והם לא עונים

אלכסנדר לובוצקי:  לפי מה שאני הבנתי מהשיחה, כנראה מדובר על גזפרומבנק

אלכסנדר לובוצקי:  אנחנו נמצאים בחוסר ודאות

אלכסנדר לובוצקי:  אני מבין שהדבר קורה בגלל הסנקציות אבל לא רואה שום פתרון

ולדימיר בליאק: החשבון בארץ בבנק הדואר?     

עודד פורר: כמה כסף בחודש העברה או שזה העברה כל רבעון?     

אלכסנדר לובוצקי: זה פעם שלושה חודשים

אלכסנדר לובוצקי:  אצלה בשקלים זה בערך 1,300

עודד פורר: 1,300 שקל פעם בשלושה חודשים

אלכסנדר לובוצקי: יש אנשים שהם מקבלים הרבה יותר

אלכסנדר לובוצקי:  העניין הוא שאנחנו פנינו למשרד האוצר ואין שום מענה

אלכסנדר לובוצקי:  אנחנו פנינו לבנק ישראל, גם ללא מענה

אלכסנדר לובוצקי:  יש חוסר ודאות

אלכסנדר לובוצקי:  אנחנו לא מבינים לאן לפנות ומה לעשות בשביל לקבל העברה

עודד פורר: תודה רבה

עודד פורר:  אירינה טורף

אירנה טורף: שלום, אני קיבלתי דרך בנק דיסקונט כסף מרוסיה

אירנה טורף:  שם אומרים ששלחו מבנק גזפרומבנק אבל אני עוד לא קיבלתי בדיוק מכתב שרשום

אירנה טורף:  בנק דיסקונט אמר שאני צריכה לתת לכם על איזה בנק - - - מקבל

אירנה טורף:  בנק דיסקונט, בלי שאני אומרת איזה מסמכים שלחו לי, הם לא נותנים תשובה

אירנה טורף:  אני פניתי גם לבנק ישראל ומחכה לתשובה, למה בנק דיסקונט לא עובד עם בנק רספונדנט נכון

עודד פורר: כמה כסף קיבלת?     

אירנה טורף: אני קיבלתי 15 שנה כסף מרוסיה

אירנה טורף:  מחודש אפריל, כמו לכולם

עודד פורר: היית מקבלת כל חודש או פעם בשלושה חודשים?     

אירנה טורף: פעם בשלושה חודשים

עודד פורר: סדר גודל של סכום?     

אירנה טורף: זה 450 דולר לכל שלושה חודשים

אירנה טורף:  זה תלוי אולי בבנק רספונדנט

אירנה טורף:  אני יודעת שהם שלחו ב-14 בדצמבר וכסף שלי חזר אחר כך לרוסיה ב-21 בדצמבר דרך בנק רספונדנט

עודד פורר: תודה רבה, אירינה

אירנה טורף: גם לאחותי יש תשובה אחרת לגמרי

אירנה טורף:  יש משהו אחר

דינה טורף: שלום, אני מקבלת השלמת הכנסה חלקית בביטוח לאומי

דינה טורף:  מורידים לי חלק מהכסף בגלל הקריטריונים של ביטוח לאומי בגלל פנסיה

דינה טורף:  עד עכשיו עשרה חודשים מורידים פנסיה מרוסיה למרות שאני לא מקבלת אותם

דינה טורף:  אני לא לבד במצב כזה

עודד פורר: מה שמך?     

דינה טורף: דינה טורף

עודד פורר: אני מבקש שתעבירי לנו את הפרטים שלך לוועדה כדי שנוכל לטפל במקרה הפרטני שלך, אבל ביטוח לאומי, אתם תצטרכו לתת התייחסות כללית כי אני מניח שזה לא המקרה היחיד

עודד פורר:  תודה רבה

דינה טורף: תודה רבה

עודד פורר: בבקשה, נטשה

נטשה: אני אומרת בשם סבתא שלנו שהיא עוד מעט בת 96

נטשה:  היא עברה את מלחמת העולם השנייה ויש לה גם בעיה לקבל את הפנסיה שלה

נטשה:  זה ממש - - - מה שאני רואה עכשיו כי רוב האנשים שנמצאים פה הם באמת זקוקים לעזרה

נטשה:  הם לא דוברים עברית כמו שצריך

נטשה:  הם לא מבינים באינטרנט

נטשה:  הם לא מבינים בבנקים

נטשה:  הם לא יודעים כי הם הלכו לאיבוד ולא יכולים את הכסף שלהם שבאמת הם צריכים אותו

נטשה:       בכל הבנקים ובכל הסניפים יש בלגאן

נטשה:  כל בנק, הם נותנים תשובות אחרות

נטשה:  יש בנק הפועלים שכן קיבל את הפנסיה

נטשה:  יש לנו חברה שקיבלה שם פנסיה, אז יש דרך איך לקבל

נטשה:  אני מבקשת ולא מבינה למה עוד מעט שנה המדינה לא מטפלת באנשים האלה שבאמת צריכים עזרה? אם יש בנק שכן קיבל את הכסף, אז יש דרך איך לעשות את זה

נטשה:  צריך שליטה בממשלה ולטפל ובאמת לעשות את זה כי אלה אנשים שבאמת אין להם זמן לחכות הרבה

נטשה:  סבתא עוד מעט 96

נטשה:  תבינו שכל האנשים האלה מבוגרים וכל שקל זה ממש חשוב בשבילם

נטשה:  מה שהם מרגישים עכשיו, שהמדינה פשוט עזבה

נטשה:  איך אפשר לטפל, עוד מעט שנה בבעיה כזאת כמו שצריכה באמת, בטיפול מיידי

עודד פורר: תודה

עודד פורר:  זה ממש "אל תשליכני לעת זקנה"

עודד פורר:      אנה משה, בבקשה

אנה משה: תודה רבה כבוד היושב-ראש, אני מההנהלה מצומצמת, איגוד לשכות המסחר הדו-לאומיות ושותפה במשרד עורכי דין פרל כהן

אנה משה:      בהקשר לנושא הזה פנו אליי בשבועיים האחרונים כמה בנקים רוסים כולל בנק סנט פטרסבורג באותה בקשה

אנה משה:  הם מבקשים להעביר פנסיות

אנה משה:  יש פה לטעמי נתק גדול בתקשורת

אנה משה:  הם לא מצליחים להעביר פנסיות למרות שהם רוצים, כולל גזפרומבנק והמון בנקים אחרים שהם לא תחת סנקציות

אנה משה:       איגוד לשכות המסחר הדו-לאומיות מוכן לשתף פעולה עם איגוד הבנקים ולמצוא את הדרך לתקשר כדי שזה יעבור יותר בקלות

עודד פורר: תודה

עודד פורר:  יאיר סמוליאנוב

יאיר סמוליאנוב: טוב, אני נמצא כאן גם כמייצג עמותת לובי המיליון וגם כמישהו שיש לו שני סבים ושתי סבתות שיבדלו לחיים ארוכים, שנמצאים באותו סיפור

יאיר סמוליאנוב:  זה מרגש לא רק לייצג אוכלוסייה גדולה אלא גם לייצג את המשפחה שלך

יאיר סמוליאנוב:       חוץ מזה שאני מתחבר לכאב ולדברים שעלו לפניי, אני רוצה להוסיף עוד שתי נקודות נוספות

יאיר סמוליאנוב:  אחת, זה סוגיית הוודאות

יאיר סמוליאנוב:  אני יכול להגיד שסבא וסבתא שלי כשהם פנו למדינה, הם פנו לביטוח לאומי והם פנו למשרד האוצר

יאיר סמוליאנוב:  אני אומר בכנות, הם לא ידעו בהתחלה למי לפנות

יאיר סמוליאנוב:  הם פנו לבנק הפועלים

יאיר סמוליאנוב:  התשובות היו מאוד שונות

יאיר סמוליאנוב:  פקיד אחד אמר להם, תקשיבו, זה עוד שנייה נפתר

יאיר סמוליאנוב:  אחד אמר, זה ייקח כמה חודשים

יאיר סמוליאנוב:  אחד אמר, אני לא יודע

יאיר סמוליאנוב:  בסוף לאנשים בגילאים האלה שהכסף הזה הוא חשוב להם גם ערכית אבל גם מהותית, הסוגיה של הוודאות היא חשובה לא פחות מזה שצריך לפתור את הדבר הזה מהר, וכרגע אין ודאות בנושא

יאיר סמוליאנוב:       דבר שני שחשוב לי להגיד בהקשר הזה, זה שאני הרגשתי בתחילת המלחמה שיש תחושה או תקווה שאנחנו כולנו מתפללים עליה גם היום, שהדבר הזה ייפסק וייגמר מהר ואז הרבה מהבעיות האלה כבר לא יהיו רלוונטיות

יאיר סמוליאנוב:  אנחנו מציינים מועד לא כל כך משמח עוד ממש שבועיים, של שנה לתחילת המלחמה, ואני יכול להגיד שבמצב של סבא וסבתא שלי לצורך העניין הסיפור קצת שונה, כי סבא וסבתא מצד אחד, אני יכול להגיד שמבחינתם זה עניין של יוקרה

יאיר סמוליאנוב:  סבא שלי שעלה לכאן כפסיכיאטר, רואה את זה כאיזשהו כבוד והערכה

יאיר סמוליאנוב:  סבא וסבתא מצד שני, פלוס-מינוס ה-700 שקל שהם מקבלים בחודש לזוג, זה יוצא אחת לשלושה חודשים, זה כסף שעוזר להם והם חייבים אותו בשביל לחיות

יאיר סמוליאנוב:  הם בנו עליו בכל מה שקשור לשכר דירה וכל מה שקשור לאוכל, כל מה שקשור למנוי לריקודי עם

יאיר סמוליאנוב:  הם בנו על הכסף הזה בהתאם לשגרה הכלכלית שלהם

יאיר סמוליאנוב:  תודה רבה

עודד פורר: תודה רבה

עודד פורר:  בנק ישראל, בבקשה

רויטל קיסר סטויה: צוהריים טובים, אני סגנית המפקח על הבנקים

רויטל קיסר סטויה:  אני אומרת בפתיח וזה גם לדיון הבא, הפיקוח על הבנקים רואה חשיבות אדירה שכספי הפנסיות יגיעו לארץ

רויטל קיסר סטויה:  הוא פעל ופועל

רויטל קיסר סטויה:  הוא יפעל עם כל הגורמים שצריך כדי שהכסף יגיע

רויטל קיסר סטויה:  ערב הלחימה מידי רביע הגיעו כספי פנסיות למערכת הבנקאית

רויטל קיסר סטויה:  זה לא הערוץ היחידי שמגיעות פנסיות

רויטל קיסר סטויה:  יש ערוצים נוספים, סדר גודל של 15,000 לקוחות, 10 מיליון דולר ברביע

רויטל קיסר סטויה:       החל מהרביע השני של 2022 כספים לא מגיעים למערכת הבנקאית

רויטל קיסר סטויה:  המערכת הבנקאית הישראלית לא עוצרת את כניסת הכסף פנימה

רויטל קיסר סטויה:  הכספים לא מגיעים ובהינתן שהם לא מגיעים, הם לא יכולים להיות מועברים לזכאים

רויטל קיסר סטויה:  זה משהו שמאוד חשוב לנו לומר על השולחן

רויטל קיסר סטויה:      אנחנו עובדים ועבדנו, ובהובלה של משרד החוץ ונמשיך ונעבוד

רויטל קיסר סטויה:  אפרופו השיח ונאמר פה, עם הממשל האמריקאי שהחריגו את כספי הפנסיות מהסנקציות

רויטל קיסר סטויה:  זה היה הישג מאוד חשוב ולצערנו עדיין הכספים לא מגיעים למערכת הבנקאית

רויטל קיסר סטויה:       אנחנו כן רואים החל מהרביע הרביעי של 2022 שיש זליגה איטית של כספים

רויטל קיסר סטויה:  ברביע הרביעי של 2022 הגיעו סדר גודל של 2,600 פנסיות בסכום של כ-6 מיליון אירו

רויטל קיסר סטויה:  אין הסבר למה חלק מהבנקים מקבלים וחלק לא

רויטל קיסר סטויה:  גם המערכת הבנקאית מנסה ליצור את הקשר בכל השרשרת

ולדימיר בליאק: זה בעצם תלוי בבנקים הקורספונדנטים האמריקאים?     

רויטל קיסר סטויה: הקורספונדנטים או שכסף לא מועבר על ידי קרן פנסיה הרוסית

רויטל קיסר סטויה:  אנחנו באדיקות מול המערכת הבנקאית ועוקבים

עודד פורר: אני מציע שגם מי שצופה בנו בזום וגם מי שיושב כאן, לא כולם יודעים מה זה קורספונדנט

עודד פורר:  תסבירי רגע את התהליך, איך הכסף עובר ואיפה הוא יכול להיתקע?     

רויטל קיסר סטויה: בשרשרת של העברת כסף מחוץ לארץ לארץ, בצד אחד יש לקוח, וכאן יש לנו את הלקוח הישראלי

רויטל קיסר סטויה:  בדרך יש את הבנק הרוסי של הלקוח ויש לו קורספונדנט, עוד מוסד פיננסי שמועבר אליו הכסף, ובאמצע יש עוד מוסד פיננסי קורספונדנט שאליו מועבר הכסף, ורק בסוף הוא עובר לבנק הישראלי

עודד פורר: כדי לפשט את זה, כשהרכבת הזאת יוצאת מהתחנה בבנק ברוסיה, יש לה עוד שתי תחנות בדרך עד שהיא מגיעה לבנק הישראלי

עודד פורר:  לעיתים זאת הבעיה

עודד פורר:  כרגע, לפחות אם אני מפשט את מה שאת אומרת, הבעיות שאנחנו מכירים כרגע, ככל הנראה הן בתחנות הביניים האלה

רויטל קיסר סטויה: יש שתי אפשרויות של בעיות, בעיה אחת שהרכבת בכלל לא יצאה, ובעיה שנייה שהיא נעצרה

עודד פורר: לנו יש דרך לדעת?     

רויטל קיסר סטויה: המערכת הבנקאית, ותיכף איגוד הבנקים, אני מתארת לעצמי שהוא ירחיב, מנסים לקבל את התשובות, מנסים להשיג את ההסברים

רויטל קיסר סטויה:  כמו שנאמר כאן, לצערי אין מענה

ולדימיר בליאק: אבל אמרת עכשיו שלפי ההערכה שלך בסביבות 60% מהכספים כן מגיעים ברבעון הרביעי

רויטל קיסר סטויה: נכון לעכשיו ברבעון הרביעי, אבל אל תשכח שזה גם היסטוריה

ולדימיר בליאק: הבנתי, כלומר זה לא בהכרח בגין הרבעון הרביעי

רויטל קיסר סטויה: נכון

רויטל קיסר סטויה:  כפי ששמעת כאן, יש לא מעט לצערנו שלא קיבלו כבר מעל שנה, אז אנחנו לא יודעים להגיד למה כן ולמה לא

רויטל קיסר סטויה:  זה לא קשור ואני יודעת שעלה פה של בנק ספציפי

רויטל קיסר סטויה:  זה לא עניין של בנק ספציפי או הקורספונדנט, אבל אין פה זרימה

רויטל קיסר סטויה:  גם משרד החוץ מנסה לקבל את ההסברים

ולדימיר בליאק: לפחות מהתגובות שאני קיבלתי מאנשים, לקוחות בנק הפועלים כן קיבלו את הכספים

רויטל קיסר סטויה: אני לא יכולה להגיד לך שבאופן מלא, לא על ההיסטוריה ולא כל הלקוחות של בנק הפועלים

רויטל קיסר סטויה:  כן יש לקוחות שפנו לקרן הפנסיה, ששוב, אני לא יודעת איך פונים, לבקש את המסלול של האירו כי באירו כרגע זה עובר

עודד פורר: משרד החוץ

קרן שחר: שלום לכולם, אני עומדת בראש כוח המשימה הבין-סוכנותי לנושא סנקציות על רוסיה

קרן שחר:  אנחנו בעצם קשורים לנושא הפנסיות כתומכי לחימה

קרן שחר:  כל המחסומים שאירעו בהקשר של הסנקציות, אנחנו בעצם מנסים לפתור אותם

קרן שחר:       כמו שציינה נציגת המפקח על הבנקים, אכן היינו במגעים מוצלחים מאוד עם ארצות הברית כדי להחריג את נושא הפנסיות מהסנקציות

קרן שחר:  בינתיים השתנה משהו במדיניות של משלמי הפנסיות, כלומר של ממשלת רוסיה והודיעו לנו שהם משלמים את הפנסיות אך ורק במטבע אירו

קרן שחר:  כשאנחנו הסדרנו את הנושא הזה עם ארצות הברית, הפנסיות שולמו בדולר ואז הקורספונדנטים היו אמריקאים

קרן שחר:  ברגע שהם משלמים את הפנסיות באירו, הקורספונדנטים הם אירופאיים

קרן שחר:       אנחנו כרגע נמצאים במגעים עם ממשלת רוסיה, גם עם קרן הפנסיה הרוסית, גם עם משרדי ממשלה נוספים ברוסיה וגם עם גזפרומבנק, שגם אנחנו מבינים שהוא הבנק שמשמש את קרן הפנסיה הרוסית לתשלום הפנסיות

עודד פורר: אם עד עכשיו קיבלתי את הפנסיה בדולר, את אומרת שאם הייתי מבקש לקבל אותה באירו, יש סבירות גבוהה שהייתי מצליח לקבל את הכסף

קרן שחר: אני לא מדברת על סבירות כי זה לא משהו שתלוי בממשלת ישראל, הסבירות

עודד פורר: ברור אבל מה שאת מבינה, המסלול הזה עובד אחרת

עודד פורר:  איך יכולים אותם זכאי פנסיה לעבור ממסלול הדולר לאירו והאם משרד העלייה והקליטה שאני מניח מקבל גם פניות מהעולים בנושא הזה, יודע מה לענות להם או מתודרך על ידכם?     

קרן שחר: אנחנו הבנו את זה שהפנסיות באירו מתחילות לעבור כשקיבלנו את הנתונים מהבנקים ברבעון האחרון

קרן שחר:  אחרי שקיבלנו את הנתונים דיברנו גם עם פניות הציבור במשרד האוצר וגם עם משרד הקליטה ועדכנו אותם שכל פנייה שהם מקבלים, שיעדכנו את הזכאים לבקש מקרן הפנסיה שלהם לעבור לאירו

עודד פורר: איך אני מבקש?     

קרן שחר: אין לנו שום קשר לפנסיות האלה

עודד פורר: מי יודע לתת לי את התשובות האלה?          

יאנה בריסקמן: אני עורכת ומגישה ברדיו כאן רקע

יאנה בריסקמן:  אנחנו עוסקים בנושא הפנסיות די הרבה זמן

יאנה בריסקמן:  יש המון פניות מפנסיונרים רוסים

יאנה בריסקמן:      המעבר למסלול אירו יכול להתבצע בפנייה לקרן הפנסיה הרוסית

יאנה בריסקמן:  אפשר לעשות את זה דרך האתר של קרן הפנסיה

יאנה בריסקמן:  יש שם קישור ספציפי שאפשר לפנות ולציין את - - - של הפנסיונר וזה כאילו הסימן המזהה של אותו פנסיונר

יאנה בריסקמן:  בצורה חופשית לתאר את הבקשה, אני רוצה לקבל את הפנסיה באירו

יאנה בריסקמן:  אפשר לשלוח פקס

יאנה בריסקמן:  מספר הפקס גם באתר של קרן פנסיה - - -     

עודד פורר: את מכירה פניות כאלה שאחרי שהן נעשו, אנשים קיבלו כסף?         

יאנה בריסקמן: כן

עודד פורר: מקבלים כסף רטרואקטיבית גם?      

יאנה בריסקמן: נכון

עודד פורר: אם לא קיבלתי שנה, אני אקבל שנה

יאנה בריסקמן: נכון, רטרואקטיבי

יאנה בריסקמן:  בנק הפועלים כן דרך בנק רספונדנט, מה שאמרנו

יאנה בריסקמן:  אנחנו עסקנו די הרבה בנושא הזה

יאנה בריסקמן:  דיברנו גם עם בנק הפועלים והבנו שבנק הקורספונדנט של בנק הפועלים כן מעביר להם את הכספים

יאנה בריסקמן:  כל הפנסיונרים שפנו לקרן פנסיה רוסית וביקשו לקבל את הפנסיה באירו, העבירו להם את הפנסיות לחשבון של בנק הפועלים

יאנה בריסקמן:       הבעיות היו גם בבנק לאומי ובבנק דיסקונט

יאנה בריסקמן:  פנינו לבנקים האלה, אמרו לנו שהבעיה היא בבנק רספונדנט

יאנה בריסקמן:  אני יכולה להציג את הסטאז'רית שלנו שפנתה לדויטשה בנק

יאנה בריסקמן:  קיבלנו מהם תשובה שמחודש הבא הם יאשרו את הפנסיות גם ללקוחות שלהם

יאנה בריסקמן:  גם פנינו לקרן פנסיה הרוסית

יאנה בריסקמן:  הם אמרו שהם העבירו הכול רטרואקטיבית לחשבונות הבנקים

עודד פורר: אוקיי, תודה

עודד פורר:  משרד הקליטה, אני חייב לציין לטובה, רדיו רקע פעלו אבל זה לא מתפקידם

עודד פורר:  איפה אתם בעניין ואיך אתם מדריכים את הפנסיונרים כדי שהם ידעו מה לעשות?     

אהרן אוזן: אני מאגף תכנון ותקצוב, משרד העלייה והקליטה

אהרן אוזן:  לאור מה שנאמר כרגע אני פניתי למי שאחראית על פניות הציבור

אהרן אוזן:  אני מחכה לקבל תשובה ממנה

אהרן אוזן:  אני עד עכשיו לא שמעתי על זה שהיו פניות אבל זה לא אומר שלא היו

אהרן אוזן:  עוד כמה דקות אני אקבל תשובה, איך הם מסייעים לעולים וכמה פניות יש בסגנון הזה

עודד פורר: רובם אפילו לא עולים בהגדרה אבל הם אנשים שבסוף משרד הקליטה הוא הכתובת עבורם בהרבה מאוד דברים, אז מוזר לי שאתם לא מכירים

עודד פורר:  אגב, לא הפעם הראשונה שאתם לא מכירים פניות

אהרן אוזן: עוד כמה דקות אני אקבל תשובה

עודד פורר: מעניין יהיה לשמוע את התשובה

עודד פורר:      איגוד הבנקים, נרצה גם לשמוע התייחסות

עודד פורר:  אני מבין שהבנקים שולחים אתכם כנציגיהם, הם לא באים לפה, אבל יש פה התייחסות גם לבנקים ספציפיים

עודד פורר:  זה עולה בכל הפניות שלנו, שבנק הפועלים הכסף עובר, מבנקים אחרים הכסף לא עובר

עודד פורר:      לאומי, אתה מוזמן לשולחן

טיבי רבינוביץ: נתחיל מהסוף, אדוני

טיבי רבינוביץ:  קודם כל הבנקים נענו לבקשתך ויש פה נציגים של בנקים גם בזום, אז הכול בסדר

עודד פורר: אוקיי

טיבי רבינוביץ: בכל זאת אתן לך תמונה מערכתית

טיבי רבינוביץ:  אין לי הרבה מה להוסיף מעבר למה שנאמר

טיבי רבינוביץ:  הבנקים עושים כל מאמץ

טיבי רבינוביץ:  אין בנק שעוצר את כספי הפנסיה מלהגיע לחשבונות הלקוחות

טיבי רבינוביץ:  זה הלקוחות שלנו ויש לנו עניין שהלקוחות האלה יקבלו את הכסף

טיבי רבינוביץ:      אתם צריכים להבין שהתהליך שמתנהל בדרך, שלא רואים אותו וגם ללקוחות קשה להסביר אותו ואנחנו עושים גם מאמץ להסביר אותו ללקוחות, קשור בכמה וכמה שלבים ומעורבים בו הרבה מאוד שחקנים

עודד פורר: איזה מאמץ להסביר ללקוחות עושים כדי שיעבירו ויפנו למשל לבקש בירור? יש איזשהו סיוע שפקידי הבנק נותנים להם?     

טיבי רבינוביץ: אין ספק שצריך להיות פה מאמץ ממשלתי בוודאי עם משרד הקליטה לתווך ללקוחות בדיוק את המסלולים

עודד פורר: אני שואל על הבנקים

עודד פורר:  את משרד הקליטה אני אשאל

עודד פורר:  תאמין לי, אני שואל אותם מספיק

טיבי רבינוביץ: אני מייד אסביר

טיבי רבינוביץ:  קודם כל הבנקים יוצרים קשר עם הלקוחות

טיבי רבינוביץ:  הפיקוח על הבנקים מנחה את הבנקים להיות בקשר עם הלקוחות ואנחנו כמובן מבצעים את כל ההנחיות של הפיקוח על הבנקים

טיבי רבינוביץ:  הפיקוח על הבנקים משוחח עם הבנקים מידי שבוע בעניין הזה, כך שהבנקים עושים כל מאמץ להסביר ללקוחות את כל מה שניתן להסביר

טיבי רבינוביץ:       צריך להבין שהחלקים שיש בדרך, כלומר כל המסלול הזה שכרוך בהרבה מאוד קורספונדנטים שצריכים להיות בקשר אחד עם השני, הוא מסלול שהוא לא פשוט

עודד פורר: אם זה היה פשוט לא היינו יושבים פה כנראה

טיבי רבינוביץ: ברור, אני מבין, אבל אם בנק, יש לו קורספונדנט ולבנק הרוסי יש קורספונדנט אחר, כלומר כל הקשר הזה הוא קשר שמעכב את כל הפעולות האלה בדרך ולכן הכסף לא מגיע לפה

עודד פורר: תודה

עודד פורר:  ברי רוזנברג, בנק לאומי

ברי רוזנברג: קודם כל אמרת נציגים

ברי רוזנברג:  אנחנו, ברגע שמקבלים פנייה מהוועדה, יש לנו כבוד גדול, אנחנו מגיעים, לא זום, לא בטיח, פנים אל פנים

ברי רוזנברג:  יש לנו כבוד גדול לוועדה ולאדוני היושב-ראש

ברי רוזנברג:       לגופו של עניין, אני לא רוצה להרחיב אחרי הדברים שנאמרו

ברי רוזנברג:  נציגת משרד האוצר ובנק ישראל באמת נגעו בנקודות הנכונות על הרכבת שהפכה עכשיו לרגע שיש בבנק כסף שלא עובר

ברי רוזנברג:  אנחנו פועלים כל הזמן, מהביטוח לאומי הרוסי, עבור אל הבנקים הקורספונדנטים, וכל הזמן אנחנו מנסים לראות איך אפשר להעביר את הכסף הזה כמו שצריך

ברי רוזנברג:  אני יכול להגיד, אפרופו מה שאמרה הגברת מרדיו רדיו רקע שהיא מאוד צודקת, שברגע שהבנו שמעבר לאירו מעלה את הסיכויים באופן משמעותי להעברת הפנסיות, מה שעשינו, שלחנו מכתבים ברוסית לכל הלקוחות שלנו שהם מקבלי פנסיות והמלצנו להם להעביר, כמובן אנחנו לא יכולים לעשות את זה במקומם, מה הן הדרכים לעשות את זה, ושאנחנו ממליצים להם לעשות את זה כדי להגדיל את הסיכוי שזה יקרה

עודד פורר: מתי המכתבים האלה נשלחו?     

ברי רוזנברג: הם נשלחו בשבועות האחרונים

ברי רוזנברג:  העבודה הייתה כל הזמן

ברי רוזנברג:  אנחנו כל הזמן מנסים לעבוד

ברי רוזנברג:       דבר נוסף, אנחנו כל הזמן מנסים לחפש את הקורספונדנט שמוכן לעשות את זה, אז אנחנו יכולים להגיד שדויטשה בנק, הבנו שהוא כן יהיה מוכן להעביר את זה באירו

ברי רוזנברג:  אנחנו מעריכים שבתוך שבועות בודדים יהיה לנו מענה לכל הלקוחות שיעבירו באירו

עודד פורר: תודה

עודד פורר:  אריאלה לוי, בנק דיסקונט, בזום

אריאלה לוי: שלום לכולם, אני חייבת להגיד שאני מאוד עצובה לשמוע את מה שנאמר פה על ידי ולרי, אלכסנדר, דוד, נטשה

אריאלה לוי:  אני ממש שמעתי אחד-אחד

אריאלה לוי:  זה כואב הלב

אריאלה לוי:  אני יכולה להגיד כמייצגת של בנק דיסקונט, שאנחנו עושים הכול מבחינת הבנק כדי שתקבלו את הכסף שלכם, ואני באמת רואה שמדובר על אוכלוסייה שזה כסף לחיים, לבסיס

אריאלה לוי:      אני רוצה לדבר על מה שנעשה ומה אנחנו עושים

אריאלה לוי:  כמו שנאמר קודם על ידי בנק ישראל, הרכבת לא יוצאת בכלל

אריאלה לוי:  זה לא שאנחנו תוקעים את זה פה בארץ, אלא זה בכלל לא יוצא מחו"ל, וגם כשזה יוצא מחו"ל, זה נתקע בתחנה של בנקים קורספונדנט כמו שאמרו

אריאלה לוי:       אנחנו פנינו ביוזמה שלנו לבנקים שאנחנו עובדים איתם במטרה לשנות את הגישה וכן להעביר את הכספים שמגיעים אליהם ונתקעים שם

אריאלה לוי:  אני יכולה להגיד שברבעון הראשון של 2022 עברו כספים לא כיחידים אלא במכסה גדולה שהתפצלה אצלנו אחר כך וזה עבד

אריאלה לוי:      כמו שנאמר על ידי הלקוחות פה, זה נעצר

אריאלה לוי:  ברבעון שני ושלישי לא נעשו בכלל העברות של כספים

אריאלה לוי:  ברבעון רביעי אנחנו מרגישים טפטופים חזרה כמו שזה נאמר פה, ואנחנו דואגים ליזום מול הקורספונדנט כמו שאמרתי, כדי לשנות את הגישה

עודד פורר: תספרי מה אתם עושים מול הלקוחות שלכם כדי שהם יוכלו לקבל את הכסף, ולהסביר להם לעבור לאירו בפנייה הישירה אליהם

אריאלה לוי: אני מייד מגיעה לזה

אריאלה לוי:  אני יכולה להגיד משהו אחד, שכל לקוח שפנה, נעשתה עבורו בדיקה ספציפית

אריאלה לוי:  נכון לרגע זה הכספים לא הגיעו בעבורם

אריאלה לוי:  אני חייבת להגיד שהשיטה של האירו היא באמת השיטה הנכונה כרגע וזה מה שיאפשר לנו להעביר את הכספים

אריאלה לוי:  בדולר זה כנראה נתקע שם, אנחנו לא נפרט למה

אריאלה לוי:      אנחנו ביוזמה שלנו ללקוחות, אני מנהלת את זה, אז אני חד משמעית יכולה להגיד את זה

אריאלה לוי:  הוצאנו טפסים בשפה הרוסית, באוקראינית, פרוספקטים

אריאלה לוי:  אנחנו עם קו תמיכה ייעודי לעולים

אריאלה לוי:  ממרץ אנחנו עובדים קשה פה כדי שכל לקוח שנכנס אלינו לפתוח חשבון יקבל שירות בהתאם

אריאלה לוי:  אנחנו ממש עוקבים בהנהלה

אריאלה לוי:  אני יכולה להגיד לך שאני מכינה שקפים להנהלה כדי להראות את גיוס העולים שיש, כי אנחנו רוצים לעזור להם

אריאלה לוי:  יש לנו ממש סניפים ממוקדים שהעברנו כוח אדם בין סניף לסניף כדי בסניפים כמו נוף הגליל בגליל, בת ים, הרצליה, נתניה יש דוברי רוסית שלא היה פעם כדי שיהיה אפשר לתת שירות ללקוחות

אריאלה לוי:  אנחנו רוצים את הלקוחות, הם חשובים לנו ונעשה הכול כדי לפתור את הבעיה הזאת הכי מהר שאפשר

עודד פורר: תיכף נרד קצת יותר לרזולוציות

עודד פורר:       בנק מזרחי, מאיר טיבי

מאיר יערי: שלום לכולם, מאוד מצער לשמוע שהלקוחות האלה לא קיבלו את הפנסיות זה זמן רב

עודד פורר: רק עכשיו שמעתם על זה?     

מאיר יערי: לא

מאיר יערי:  אצלנו שנה אנחנו עוקבים אחרי זה יום-יום

עודד פורר: אתה יודע להגיד כמה לקוחות אצלכם לא קיבלו פנסיה?     

מאיר יערי: הלקוחות אצלנו לא קיבלו את הפנסיה מחודש מרץ שנה שעברה

מאיר יערי:  יש לנו מספר מאוד מצומצם של לקוחות שמקבלים את הפנסיה

מאיר יערי:  אנחנו עוקבים אחרי זה באופן שוטף

מאיר יערי:  אנחנו שוחחנו עם כל הלקוחות כדי לשאול אם הם פנו לקרן הפנסיה או קרן הפנסיה פנתה אליהם כדי לראות איפה הכספים שלהם

מאיר יערי:  הכספים לא הגיעו לבנק בכלל, ככה שהם לא נעצרו אצלנו במהלך התקופה

עודד פורר: אתה מכיר את הסיפור הזה של המעבר מדולר לאירו?     

מאיר יערי: כן, עכשיו אנחנו מכירים את המעבר הזה

מאיר יערי:  אני יכול להגיד שעשינו ניסיונות ליצור קשר עם קרן הפנסיה

מאיר יערי:  בסופו של דבר הצלחנו להגיע לגורם במשרד האוצר הרוסי שאחראי על הפנסיות ואיתו אנחנו מנסים לבנות תהליך

מאיר יערי:  כמו שנאמר לפני כן על ידי טלי מבנק ישראל, התהליך הוא די מורכב עם קורספונדנטים בדרך

מאיר יערי:  אנחנו רוצים לוודא שכל התהליך הזה, בסופו של דבר יהיה אפשר להעביר - - -      

עודד פורר: סליחה, מאיר

עודד פורר:  בנק ישראל, התהליך הזה הוא תהליך שכל בנק מנהל באופן עצמאי מול הרוסים או שאתם מנהלים את זה?     

מאיר יערי: התהליך הזה מובנה על ידי כל בנק בנפרד אבל בנק ישראל מנחה אותנו על הצעדים שצריך ללכת ולבצע

מאיר יערי:  כל פנסיה היא שונה

מאיר יערי:  אנחנו ניסינו לראות מאיפה הפנסיות מגיעות

מאיר יערי:  הפנסיות אצלנו הגיעו בהתחלה מסברבנק

מאיר יערי:  הוא בנק תחת סנקציות שגם נותק ממערכת הסוויפט, אז גם לא הייתה לו יכולת להעביר את הכספים

מאיר יערי:       הגענו באמת לרפרנטים במשרד האוצר

מאיר יערי:  יש לנו גם דוברי רוסית שניהלו את השיחה ואנחנו עכשיו בונים את התהליך לראות גם את האירו כי כנראה הדרך יכולה להיות רק דרך אירו

מאיר יערי:  אנחנו ננסה לעשות את התהליך הזה, לעדכן את הלקוחות

מאיר יערי:  הרי צריכה להיות פנייה כמו שאמרה הנציגה מרדיו רוסיה, שאפשר ללכת ולחתום על זה ואז אני מאמין שבאמת בתוך פרק זמן יחסית קצר אני מאמין שאנחנו נוכל להעביר את הפנסיות כמו שצריך ללקוחות הבנק

עודד פורר: תודה

עודד פורר:  שנציגי הבנקים רק לא ירדו מהדיון כי הדיון הזה ממשיך

עודד פורר:  גם הנושא השני הוא רלוונטי אליהם

עודד פורר:      בנק ישראל, בבקשה

רויטל קיסר סטויה: במשפט קצר

רויטל קיסר סטויה:  בנק ישראל רואה את המקרו ואת המיקרו, וכשאני רואה משהו אחד בבנק אחד, יש לי את היכולת אחר כך ללכת ולשאול את הבנק האחר מה קורה

רויטל קיסר סטויה:  כמו שאמרתי, אנחנו עוקבים על הנושא של הפנסיות באופן רציף

רויטל קיסר סטויה:  אספנו כל הזמן את הנתונים

רויטל קיסר סטויה:  ברגע שהבנו שיש מבנק אחד את האפשרות של טפטופים של אירו, כינסנו את המערכת הבנקאית, שלחנו אותם לשיעורי בית על העברת המסלול מדולר לאירו

רויטל קיסר סטויה:  זו עבודה של הפיקוח

רויטל קיסר סטויה:  הפיקוח כל הזמן מנחה, לוקח מהמיקרו ומעביר את זה למקרו

רויטל קיסר סטויה:  זה התהליך

עודד פורר: תודה

עודד פורר:  ביטוח לאומי

לבנה עזרא: אני רוצה להתייחס לכמה דברים שנאמרו פה

לבנה עזרא:  נתחיל תחילה שחייבים לעשות הפרדה בין מקבלי הפנסיות שמקבלים במסגרת האמנה של המוסדות הרוסים עם מדינת ישראל, לבין מקבלי פנסיה שהם לא במסגרת האמנה

לבנה עזרא:  במסגרת האמנה כלולים 17,000 מקבלי פנסיה

לבנה עזרא:  המוסד לביטוח לאומי החל מהרגע, וזה היה ב-20 במרץ, מהרגע שהתגלתה שקיימת בעיה ותשלומי הפנסיה עשויים שלא לעבור מהמוסדות הרוסים, התחלנו במהלכים מול משרד האוצר

לבנה עזרא:  בשעתו גם היו הרבה מאוד ישיבות עם השר הקודם ליברמן ביחד עם משרד החוץ

לבנה עזרא:       המוסד לביטוח לאומי היה מוכן והוא מוכן גם היום לשלם את תשלומי הפנסיה במקום המוסדות הרוסים, ואני אתן בהמשך להתייחס על ההסכם שהמוסד לביטוח לאומי הכין ביחד עם משרד האוצר על מנת שתשלומי הפנסיה ישולמו למבוטחים ולאחר מכן נתחשבן כבר עם המוסדות הרוסים

לבנה עזרא:       יחד עם זאת, כתוצאה ממהלך שעבר בחודשים האחרונים היה נדרש שההסכם הזה יגיע לוועדת ההסכמות שתיתן את ההיתר לוועדת הרווחה בשעתו לחתום על הסכם ביחד עם המוסד לביטוח לאומי, והמהלך הזה לא הגיע עד לרגע זה למרות שהמסמך נמצא על שולחן הוועדה כבר מחודש ספטמבר האחרון

לבנה עזרא:       במקביל לזה המוסד לביטוח לאומי, כבר בתחילת הדיונים ניהלנו שיחות זום עם המוסדות הרוסים כדי לנסות בכל זאת להקל על הצעדים     

עודד פורר: יש כרגע שתי שאלות מאוד ספציפיות: האחת, מתי ייפתר הסיפור הזה לגבי אלה שאמורים לקבל את הפנסיה מביטוח לאומי? שר האוצר הקודם אמר, רוצה לשפות, מוכן לשפות

עודד פורר:  הפנייה שלו לוועדת העבודה והרווחה, אפשר לחדש אותה

עודד פורר:  כבר היה אפשר לחדש אותה לפני חודש

עודד פורר:  אפשר לחדש אותה היום כדי לפתור את הבעיה הזאת מול ביטוח לאומי, זה אני אומר לאוצר

עודד פורר:  תיכף אנחנו נגיע אליכם

עודד פורר:       פה עלתה בעיה ספציפית שנוגעת לגבי זה שאנשים הפסיקו לקבל את הפנסיה שלהם ועדיין מורידים להם בגלל הדיסריגרד

לבנה עזרא: אז זו הנקודה הנוספת שרציתי להתייחס

לבנה עזרא:  עובדי המוסד לביטוח לאומי קיבלו הנחיה מפורשת לא לכלול את תשלומי הפנסיה למי שלא קיבלו את הפנסיה

לבנה עזרא:  בודדים מאוד, כבר שמענו פה גם כן במהלך הרבעון אוקטובר עד דצמבר, כן קיבלו תשלומי פנסיה

לבנה עזרא:  כל אלה שלא קיבלו תשלומי פנסיה, המוסד לביטוח לאומי לא לוקח בחישוב הדיסריגרד את גובה הפנסיה

לבנה עזרא:  אנחנו נקבל את פרטי הגברת ונקבל את פרטי כל מבוטח ואנחנו נבדוק כל פרט ופרט

עודד פורר: מכיוון שמדובר באוכלוסייה שהיא לא יודעת למצות את זכויותיה ומכיוון שאני גם קצת מכיר את מוסדות המדינה וגם את הביטוח הלאומי, מה שהיה הוא שיהיה, זאת אומרת הורידו, ממשיכים להוריד, אף אחד לא עושה איזשהו שינוי

עודד פורר:  הרבה מאוד אנשים לא מכירים את זה

עודד פורר:  השאלה איזה צעד אקטיבי אל מול הלקוחות נקט ביטוח לאומי? מכיוון שאתם יודעים שהבעיה הזאת קיימת והיא קיימת כמעט שנה, האם הוצאתם מכתב לכל הלקוחות שאומר להם, אנא עדכנו אותנו בבקשה האם הפסקתם לקבל את הפנסיה שקיבלתם בחוץ כדי שנדע ונוכל לעדכן לכם את נושא הדיסריגרד?     

קריאה: עדיף שהמכתב יהיה ברוסית

לבנה עזרא: נתחיל בעובדה שגם אתר האינטרנט עודכן

עודד פורר: כל האוכלוסייה שאת רואה, בני ה-95–96 הם כל היום על האונליין על האתר של ביטוח לאומי

עודד פורר:  נו, באמת

לבנה עזרא: אני אתייחס לכמה דברים

לבנה עזרא:  במרכזי השירות שלנו כל העובדים שלנו מעודכנים

לבנה עזרא:  הם יודעים בצורה מפורשת

עודד פורר: את לא עונה לשאלה שלי

לבנה עזרא: אני עונה על השאלה שלך ואני אענה בצורה מפורשת

עודד פורר: אני לא שאלתי שאלה ארוכה

לבנה עזרא: המוסד לביטוח לאומי לא הוציא מכתבים

עודד פורר: לא הוצאתם מכתבים

לבנה עזרא: לא הוציא מכתבים אבל המוסד לביטוח לאומי כן מקבל את הערת היושב-ראש ואנחנו בהחלט נוציא

עודד פורר: אני מבקש בעניין הזה שייצאו מכתבים תוך שבוע גם בשפה העברית, גם בשפה הרוסית וגם בשפה האוקראינית לכל מי שאתם יודעים שהוא מקבל פנסיה

שרית דמרי- דבוש: אנחנו נעשה את כל המאמצים אבל צריך להבין, זה לא שהפנסיות האלה מסומנות בביטוח לאומי כפנסיה מרוסיה

ולדימיר בליאק: אבל אמרתם שכן

שרית דמרי- דבוש: אנחנו מסמנים הכנסה של מבוטח במערכת והיא מסומנת כהכנסה מפנסיה

שרית דמרי- דבוש:  זה לא מסומן אם זה הכנסה מפנסיה מרוסיה, מארצות הברית, מצרפת

עודד פורר: את לא צריכה לסמן

עודד פורר:  אני אעשה לך את זה הרבה יותר פשוט

עודד פורר:  כל מקבלי הפנסיה, תוציאי להם מכתב

עודד פורר:  במכתב תכתבי להם, זה לא בהכרח אתם

עודד פורר:  ככל שקיבלתם פנסיה והפסקתם לקבל בשנה האחרונה מכל סיבה שהיא, אנא עדכנו אותנו שהפסקתם לקבל כדי שנוכל לעדכן לכם את הדיסריגרד

עודד פורר:  זה הכול

עודד פורר:  יכול להיות שאתם תשלחו 100,000 מכתבים כאלה ורק 10,000 יחזרו אליכם

לבנה עזרא: אני רוצה להשלים ברשותך רק את התשובה

לבנה עזרא:  אני רוצה רק שתבינו באיזה סדר גודל מדובר

לבנה עזרא:  95% ממקבלי הפנסיה הרוסית שמקבלים באמצעות הביטוח הלאומי, 17,000, סכום הפנסיה הוא 28 דולר בממוצע לחודש

לבנה עזרא:  הוא לא משפיע על תשלומי הבטחת הכנסה

לבנה עזרא:  אני רוצה להוריד את מפלס החרדה

עודד פורר: ומה את עושה עם ה-5%?     

לבנה עזרא: אנחנו נאתר אותם

עודד פורר: כמה זמן ייקח לכם לאתר להערכתך?     

לבנה עזרא: בוא נגיד בסביבות שבועיים-שלושה

עודד פורר: בשבועיים את תאתרי את ה-5%?     

לבנה עזרא: כן

שרית דמרי- דבוש: נעשה את כל המאמצים

לבנה עזרא: אם אני אומרת, אז כן

קריאה: חוץ מ-17,000, מה עם השאר?     

עודד פורר: אני מדבר על כל אלה שהם זכאים לדיסריגרד והפסיק להם

עודד פורר:  אני מוכן להמר שבתוך שבועיים את לא תצליחי לאתר את כולם ואת לא תדעי לעשות את זה

עודד פורר:  יכול להיות שאני טועה

שרית דמרי- דבוש: אני רוצה להסביר במדויק את מה שהגברת עזרא כאן ציינה

שרית דמרי- דבוש:  יש לנו מידע לגבי ה-17,000

שרית דמרי- דבוש:  לגבי ה-17,000 זה בתוך המערכות של ביטוח לאומי, אנחנו יכולים לזהות אותם

עודד פורר: 17,000 זאת לא הבעיה בעניין הזה

שרית דמרי- דבוש: בדיוק

שרית דמרי- דבוש:  לגבי היתר, צריך להבין - - -      

עודד פורר: אני מדבר על היתר

שרית דמרי- דבוש: זה צריך להסביר

שרית דמרי- דבוש:  האנשים האלה לא במערכות - - -      

עודד פורר: אם את יודעת לאתר בתוך שבועיים, אחלה

עודד פורר:  אני חושב שהדבר הקל ביותר הוא לפנות לכל מקבלי הפנסיה

עודד פורר:  אתם יודעים שהם מקבלים פנסיה

עודד פורר:  את לא יכולה לדעת האם הוא הפסיק לקבל את הפנסיה או לא הפסיק

עודד פורר:  הוא צריך אקטיבית לעדכן אותך

עודד פורר:  את צריכה לפנות לכולם ולעדכן אותם שהדבר הזה רלוונטי

לבנה עזרא: אני שוב אומרת, הדגשתי שאני יכולה להוציא לאותם 17,000

לבנה עזרא:  אני לא יודעת מי האוכלוסיות, ה-40,000 כי הם לא כלולים באמנה

עודד פורר: ה-40,000, את יודעת שהם מקבלים פנסיה?     

לבנה עזרא: לא בהכרח

עודד פורר: את לא יודעת שהם מקבלים הכנסה מפנסיה?     

לבנה עזרא: לא בהכרח, כי אם לא תבעו את המוסד לביטוח לאומי ולא עשיתי להם חישוב הכנסה להשלמת הכנסה - - -      

עודד פורר: למי שעשית חישוב הכנסה?     

לבנה עזרא: למי שעשיתי חישוב הכנסה, כמו שהגברת אמרה, זה לא מסומן כפנסיה מרוסיה

לבנה עזרא:  מסומנים פנסיה מרוסיה רק ה-17,000 במסגרת האמנה

יבגני סובה: יש פה משהו חשוב להדגיש

יבגני סובה:  ברגע שהאנשים האלה יקבלו עכשיו רטרואקטיבית פנסיה על שנה שהם לא קיבלו, אז א', אם אפשר לוודא שלא תישלל להם כרגע קצבת השלמת הכנסה כי אנחנו יודעים שבביטוח לאומי ישר קודם כל שוללים, אחר כך לך תסביר

יבגני סובה:  זה דבר אחד

יבגני סובה:  תהיו מוכנים גם לאירוע הזה

יבגני סובה:  אם אנשים עכשיו מקבלים רטרואקטיבית סכום של אפילו כמה אלפי שקלים, זה מייד פוגע בתשלום של השלמת הכנסה, נכון? בואו ננסה למצוא את הפתרון כאן בוועדה, שלא ייווצר מצב שאחר כך אנחנו נקבל מאות פניות של אנשים שנשללה להם השלמת הכנסה של 2,000 שקל בחודש

שרית דמרי- דבוש: אנחנו נעשה סדר

שרית דמרי- דבוש:  אנחנו מבינים את הבקשה

שרית דמרי- דבוש:  אנחנו יכולים אולי לנסות למפות

שרית דמרי- דבוש:  יש לנו כ-250,000 זכאים להשלמת הכנסה בגיל זקנה

שרית דמרי- דבוש:  אפשר לנסות למפות מי מתוכם הם אנשים שמסומנים אצלנו כמקבלי פנסיה מחו"ל

שרית דמרי- דבוש:  אפשר לנסות לעשות את התהליך הזה

שרית דמרי- דבוש:  להגיד שזה ייעשה תוך שבוע? אני חושבת שזה משהו בלתי סביר לבקש

שרית דמרי- דבוש:  זה מערכות מורכבות

שרית דמרי- דבוש:  אנחנו נעשה את כל המאמצים לתת מענה ולעדכן את הוועדה תוך כמה זמן אנחנו יכולים למפות את הקבוצה הזאת ולייצר איזה שהוא מסמך שיודיע להם שככל שיש שינוי, לעדכן אותנו

יבגני סובה: סכום חריג שכרגע נכנס לחשבון של הבנק שמאפשר לכם לשלול את השלמת הכנסה, מה הוא הסכום?     

שרית דמרי- דבוש: חוק הבטחת הכנסה מאפשר לי לא להביא בחשבון חלק מסכום הפנסיה

שרית דמרי- דבוש:  ההוראה הזאת קיימת והיא תהיה גם רלוונטית למי שמקבל את הסכום בבת אחת

שרית דמרי- דבוש:  בנוסף, יש לי הוראה מפורשת בתקנות הבטחת הכנסה, שאומרת לי איך אני זוקפת סכומים שאנשים קיבלו בעבר

שרית דמרי- דבוש:  אם הסכום שהוא יקבל הוא יהיה בעד חודשים אוגוסט, ספטמבר, אוקטובר, אני אזקוף לו את זה לא כסכום חד פעמי אלא בעד החודשים האלה ספציפית

שרית דמרי- דבוש:  יכול להיות שממילא זה לא ישפיע לו על הזכאות וזה התהליך שייעשה

עודד פורר: איך אנחנו מוודאים שזה התהליך שייעשה?     

שרית דמרי- דבוש: זה התהליך שייעשה

שרית דמרי- דבוש:  ככה המערכות מתוכנתות וככה הן עובדות

שרית דמרי- דבוש:  אנחנו נוודא

שרית דמרי- דבוש:  ככל שיהיו מקרים פרטניים אנחנו נשמח לקבל אותם ולבדוק אותם, אבל ככה המערכות עובדות

שרית דמרי- דבוש:  זה הוראות החוק ואנחנו פועלים בהתאם להוראות החוק ולא צריך להיות שינוי גם בעניין הזה

עודד פורר: תודה

לבנה עזרא: אנחנו רק רוצים להסיר את החשש מבין החברים פה, שהסיכוי הפנסיה נלקחת בחשבון לעניין השלמת הכנסה הוא כל כך קטן מכיוון שסכום הפנסיה שמותר אדם להרוויח גם בארץ וגם בחו"ל הוא עולה בהרבה מאוד מסכומי הפנסיה שהם מקבלים

לבנה עזרא:  אם זה 128 דולר בממוצע דרך הפנסיה - - -      

יבגני סובה: לפעמים זה יכול להגיע גם ל-1,000 שקל ברבעון ואם אנחנו מדברים על שלושה רבעונים, אז אנחנו יכולים להגיע לסכום רטרואקטיבי כמעט 3,000 שקל וזה כבר כן פוגע בהשלמת הכנסה

לבנה עזרא: לא, זה עדיין לא פוגע

עודד פורר: היא אמרה שהם יפרסו את זה

לבנה עזרא: הוא ייפרס אחורה

לבנה עזרא:  זה עדיין לא יפגע בהם

יבגני סובה: רק שתהיו מודעים, שלא ייווצר מצב שאנשים יפנו אלינו כי הם אחר כך יפנו לוועדה ולח"כים ואז זה יהיה פשוט סתם עבודה כפולה

לבנה עזרא: הביטוח הלאומי בשגרה שלו נוהג לצמצם כמה שפחות את הפגיעה באזרחים והוא יעשה את זה גם במקרה הזה

עודד פורר: אני לא הייתי חותם על זה

עודד פורר:       חבר הכנסת אלקין

זאב אלקין: תודה רבה אדוני היושב-ראש

זאב אלקין:  חשוב מאוד שיזמת את הדיון הזה כי זה באמת בעיה שמטרידה הרבה מאוד אזרחים

זאב אלקין:  אני חושב שבסיפור של הביטוח הלאומי אנחנו נתפסנו לסוגיה פחות חשובה של הדיסריגרד

זאב אלקין:  גם אם יהיה החזר למי שהורידו לו שלא בצדק דיסריגרד, ברגע שהפנסיה תחזור, אז ייקחו חזרה, לכן זה סוגיה שפחות מטרידה אותי כאן

זאב אלקין:  חשוב להיות הוגן עם אנשים וכל עוד שהם לא מקבלים כסף, אין סיבה להוריד, אבל היות וכולנו מקווים וגם שמים לעצמנו את המטרה שכל הכסף יחזור רטרואקטיבית, אז הסיפור של הדיסריגרד כרגע - - -      

עודד פורר: לא נעים לומר, חבר הכנסת אלקין, חלק מהאנשים, אני לא יודע כמה יש להם

עודד פורר:  בדיוק דיברנו על זה, גם מבחינת תהליכים

זאב אלקין: יותר מטריד אותי אם כבר בסוגיית דיסריגרד זה הסוגיה שעלתה פה, מה יקרה בתשלום חד פעמי כשהכסף יחזור, בסופו של דבר שזה לא יגרום לתקלות

זאב אלקין:       השאלות המרכזיות בדיון הזה הן בעיניי שלוש, שתיים קשורות למי שמקבל מכוח האמנה דרך ביטוח לאומי

זאב אלקין:  לא שמעתי פה - - -      

עודד פורר: על משרד האוצר, כן

זאב אלקין: עוד לפני ההסדר של השיפוי של האוצר, מה הפתרון המערכתי לטווח ארוך? האוצר יגיד כן רוצה, לא רוצה, אבל בסוף צריכים לפתור את זה

זאב אלקין:  הרי אין סיבה שמדינת ישראל לא תמצא דרך לקבל את הכסף הזה ולחלק אותו לזוכים, אם סך הכול תשלום פנסיות אישיות הוא כן מוחרג מהסנקציות

זאב אלקין:  זה נכון שיש שיפוי כי אין סיבה שאנשים יחכו לפתרון, אבל במקביל לא שמעתי פה מילה על פתרון עומק לסוגיה הזאת של אלה שכן מקבלים דרך ביטוח לאומי, וזה כמות גדולה של אנשים, בערך 50% נדמה לי, משהו כזה

זאב אלקין:  זאת שאלה אחת

זאב אלקין:      השאלה השנייה זה כמובן הפיצוי

זאב אלקין:  האם משרד האוצר בהרכבו הנוכחי עדיין עומד מאחורי הנכונות הזאת?     

עודד פורר: בוא נשאל אותם

דניאל בלנגה: אני מאגף תקציבים

עודד פורר: אנחנו נגיע לתקציב ואנחנו נבחן את הסוגיה הזאת במסגרת דיוני התקציב

עודד פורר:  זאת התשובה?     

דניאל בלנגה: לא, אולי חלק מהתשובה

דניאל בלנגה:  משיחות שעשינו עם ביטוח לאומי, בגלל שההסכם לפי סעיף 9 בינינו לבין הביטוח הלאומי כדי לשפות ולשלם בעצם מקדמות על הפנסיות האלה נתקע בוועדת ההסכמות, בעצם צריך לעשות את כל התהליך מחדש

יבגני סובה: אבל אין עכשיו ועדת הסכמות

דניאל בלנגה: נכון, אבל ממה שהבנתי - - -      

עודד פורר: אפשר לעשות קופי פייסט לבדיקה שהעברתם לעבודה ורווחה ולהעביר אותה

עודד פורר:  רק להחתים את השר, נכון?     

דניאל בלנגה: נכון מאוד

עודד פורר: פניתם אליו?     

דניאל בלנגה: פנינו לשר, הצגנו בפניו את הסוגיה

דניאל בלנגה:  בעצם אמרנו שהממשלה הקודמת החליטה על רבעון אחד, שזה בעצם הרבעון השני של שנת 2022, שזה הרבעון הראשון שבו הם הפסיקו לקבל את הפנסיות, והוחלט כרגע לקדם את התקנות בעבור הרבעון ההוא

זאב אלקין: הרי כבר הצטברו כמה רבעונים מאז

דניאל בלנגה: מה שסוכם בזמנו אז, זה תשלום בעבור הרבעון השני עם אופציה - - -          

זאב אלקין: מה ההיגיון?     

דניאל בלנגה: כי לא ידענו עדיין מה הולך להיות ואיך יתפתח - - -      

זאב אלקין: אבל עכשיו אנחנו יודעים מה הלך להיות

דניאל בלנגה: נכון, אז כרגע מה שהוחלט זה לקדם את זה בעבור הרבעון השני של שנת 2022, לשלם את המקדמות ובמקביל לבחון

דניאל בלנגה:  יש גם צורך בלהקצות מקור תקציבי חדש לגבי הרבעונים האחרים, ולבחון את זה במקביל ולראות איך אנחנו יכולים לעשות

עודד פורר: קודם כל מדובר על הרבעון הראשון והשני

דניאל בלנגה: זה השני והשלישי אבל השלישי, לא הוקצה בעבורו מקור תקציבי

דניאל בלנגה:  זה רק היה אופציה לעשות את זה בלי לחזור בחזרה לוועדה

ולדימיר בליאק: אז תביאו בקשה לוועדת הכספים ונדאג לזה

עודד פורר: מה אמר השר כשפניתם אליו?     

דניאל בלנגה: מה שאמרתי, לקדם את זה עבור הרבעון השני, ובמקביל אנחנו בוחנים האם לשלם ברבעונים האחרים

עודד פורר: מתי תעבור הבקשה לרבעון השני?     

דניאל בלנגה: אני לא יודע אבל אנחנו נשתדל שזה יבוא בהקדם

עודד פורר: אתם צריכים עזרה בניסוח?      

דניאל בלנגה: לא

עודד פורר: לא מסובך

עודד פורר:  יש מכתב קיים, תעבירו אותו

עודד פורר:  אחר כך תעברו על הרבעון הבא

זאב אלקין: כעיקרון אנחנו כבר היינו צריכים להגיע אפילו לרבעון הרביעי

עודד פורר: כן, הרביעי כבר

זאב אלקין: סוגיה שלישית, אדוני היושב-ראש, כאן אנחנו רואים שאנחנו תקועים

זאב אלקין:  לצערי משרד האוצר לא יזם את הפעולה הזאת בזמן הנכון וגם בהיקף

זאב אלקין:  בעיניי, אני לא רואה שום סיבה לעשות את זה אך ורק עבור רבעון אחד כשכבר הצטברו שלושה רבעונים

זאב אלקין:  תיכף כבר יהיה רבעון רביעי

זאב אלקין:       סוגיה שלישית זה כמובן כל הסוגיה של הפנסיות האישיות, מה שנקרא, דרך הבנקים

זאב אלקין:  אני מאוד מקווה שלמשל האופטימיות של בנק לאומי היא נכונה וגם כל שאר הבנקים, ושבאמת תוך כמה שבועות המסלולים לפחות של אירו יעבדו בכל הבנקים, ואז תהיה כאן סוגיה שגם כאן אני חושב שצריך לפעול מול הרשויות ברוסיה, שבאמת המסלול האירו יעבוד עבור כולם

עודד פורר: ברור

עודד פורר:  תודה רבה

עודד פורר:      חבר הכנסת בליאק

ולדימיר בליאק: תודה רבה אדוני היושב-ראש

ולדימיר בליאק:  אני קודם כל רוצה לשבח את רדיו רקע שהם כמובן חלק מכאן 11

עודד פורר: באמת יישר כוח

ולדימיר בליאק: אפרופו כוונת הממשלה לסגור אותם, אז אני חושב שהם הוכיחו למה ההחלטה הזאת - - -      

עודד פורר: יכול להיות שמבחינת הממשלה זאת הסיבה שצריך לסגור אותם

ולדימיר בליאק: יכול להיות בהחלט

ולדימיר בליאק:       האירוע הזה של הפנסיות מלווה אותנו הרבה מאוד חודשים

ולדימיר בליאק:  גם ההורים שלי, אגב, בתוך האירוע

ולדימיר בליאק:  יש להם חשבון בבנק לאומי ולא הצליחו לקבל את הפנסיות מחודש מרץ 2022

ולדימיר בליאק:       אני חושב שבעיקר מה שחסר בסיפור הזה זה הגוף המתכלל

ולדימיר בליאק:  אני לא יודע מי זה צריך להיות, כנראה משרד העלייה והקליטה, אולי מישהו אחר שיהיה בקשר גם עם ממשלת רוסיה וגם עם משרד האוצר וגם עם הבנקים וגם עם המפקח על הבנקים וגם עם ביטוח לאומי, שבאמת ינהל את האירוע, יתכלל את האירוע

ולדימיר בליאק:  בסופו של דבר זה גם ייתן את הוודאות לאנשים כי האנשים חיים היום בחוסר ודאות ומנסים למצוא כל מיני פתרונות, ופונים לכל מיני גופים שגובים מהם כסף על פתיחת חשבונות וכתיבת מכתבים

ולדימיר בליאק:  תמיד הגופים האלה הם פתאום צצים כמו פטריות אחרי הגשם

עודד פורר: גם עורכי דין צריכים להתפרנס

ולדימיר בליאק: אני מציע למשרד האוצר באמת להתקדם גם מעבר לרבעון השני של השנה הקודמת

ולדימיר בליאק:  אמנם הכנסת הקודמת התפזרה בתוך הרבעון השני אבל החיים ממשיכים

ולדימיר בליאק:  אנשים צריכים את הכסף ואנחנו כבר בפתח של הרבעון השני של שנת 2023

ולדימיר בליאק:  אם אתם צריכים מקור תקציבי, אז אתם יודעים שאנחנו בוועדת הכספים יודעים למצוא אותו וגם אתם יודעים למצוא אותו, אז בואו נתגייס ביחד ונמצא

עודד פורר: יכול להיות שיגיעו פניות לוועדת הכספים שצריך להתחיל לעכב אותם כדי שימצאו מקור

עודד פורר:  זה עוזר

ולדימיר בליאק: אנחנו נדאג גם לזה

עודד פורר: זה בדרך כלל עוזר למצוא מקורות

ולדימיר בליאק: כן, אז בואו נתקדם כי יש פה אנשים שבאמת צריכים את הכסף ומחכים הרבה מאוד זמן

ולדימיר בליאק:  המשימה שלנו לפתור את הבעיה

ולדימיר בליאק:  תודה

עודד פורר: תודה

עודד פורר:  חבר הכנסת סובה

יבגני סובה: תודה רבה לך אדוני היושב-ראש על הדיון

יבגני סובה:  אני מצטרף לברכות ומשבח את רדיו רקע

יבגני סובה:  אני חושב שרדיו רקע זה רשת קליטת עלייה וזה תפקידו של רדיו רקע, לדאוג לנושאים שקשורים לעלייה, עולים

יבגני סובה:  טוב שכך הם עושים

יבגני סובה:  את יאנה אני מכיר שנים

יבגני סובה:  את עושה עבודה באמת מצוינת

יאנה בריסקמן: תודה רבה

יבגני סובה: אני גם אתן פה טיפ לנציגים, להנהלה של הביטוח הלאומי

יבגני סובה:  תאמינו לי, לפעמים יותר חשוב לכם לתת תשובה מהירה ומדויקת לרדיו רקע מאשר לוועדות הכנסת, כי רוב הציבור נחשף יותר לפעילות של רדיו רקע ולתוכן שידורים מאשר לוועדות הכנסת או לקישור באתר של הביטוח הלאומי

יבגני סובה:  תפתרו הרבה בעיות שיהיה באמת אינטראקציה ושיתוף פעולה בלי האשמות, אתם מחפשים, לא מחפשים

יבגני סובה:  סך הכול כולנו משרתים את הציבור וטוב שכך אתם תעשו

יבגני סובה:      אני בהחלט מודאג

יבגני סובה:  מעבר ל-17,000 איש יש עוד מספר אנשים שמקבלים פנסיה לחשבונות ברוסיה ואז הם לא יכולים להעביר את הכסף מחשבון לחשבון

יבגני סובה:  זאת בעיה כי בעצם אף אחד לא מכיר בסוגיה הזאת כי מתייחסים אוטומטית לניסיון של להעביר כספים

יבגני סובה:  יש כאלה שמחזיקים חשבונות ברוסיה או שיש להם קרובי משפחה

יבגני סובה:  יש כאלה שעושים העברה פיזית, כלומר מושכים כסף ואיכשהו באים, מעבירים

יבגני סובה:       מאחר ומדובר באמת בסכומים לא גדולים, אני חושב שזה קצת יותר מ-28 דולר, כי לפחות מהפניות שאנחנו קיבלנו ואני קיבלתי ולשכתי - - -      

עודד פורר: 28 דולר זה הממוצע

יבגני סובה: בסדר, ממוצע

יבגני סובה:  פחות או יותר מדובר על 700–800 שקל ברבעון

יבגני סובה:  זה סכומים שאני נתקלתי

יבגני סובה:  בדרך כלל אלה אנשים שעבדו מעל 30 שנה

יבגני סובה:  אגב, הפנסיה שם מתעדכנת, אז יכול להיות שגם הם יקבלו קצת עדכון כי ברובלים הם הוסיפו שם

יבגני סובה:       כן אנחנו צריכים לעקוב אחרי דבר כזה כי חלק מהאנשים שנכנסים וכלולים באמנה כפי שציינת, אין להם פתרון ואנחנו צריכים לבדוק

יבגני סובה:  שוב, אני מודה לכל המשתתפים בדיון

יבגני סובה:  זה חשוב לנו

יבגני סובה:  אנחנו נמשיך לעקוב גם

לבנה עזרא: ברשותכם, אפשר להגיד רק משפט שגם הדוברת פה ביקשה שאנחנו נדגיש את זה? המוסד לביטוח לאומי בקשר ישיר עם רדיו רקע ונותן באמת שירות מעולה ומענה לכל פנייה ופנייה שהגיעה למוסד לביטוח לאומי

עודד פורר: תודה רבה

יבגני סובה: סגרנו גם את הפינה הזאת

עודד פורר: תודה

עודד פורר:  משרד הקליטה, יש לך נתונים?      

אהרן אוזן: כן, קיבלתי ממנהלת תחום פניות הציבור במשרד

אהרן אוזן:  לא התקבלו פניות במשרד בסוגיה הזאת

אהרן אוזן:  הרבה מאוד פניות בתחומים אחרים התקבלו, במיוחד לאחר העלייה האחרונה, אבל בנושא הזה לא היו פניות

שלומית אבינח: 1,200 איש - - -      

עודד פורר: אני חייב לומר, 1,200 איש שעלו ולא מקבלים פנסיה בגלל הסיפור הזה

עודד פורר:  מציע למשרד הקליטה לבדוק את עצמו, א', למה לא פונים? דיברתי על זה בדיון הקודם גם

עודד פורר:  אם אני משרד הקליטה ולא פונים אליי בנושא הזה, אני בודק טוב טוב טוב איך הציבור תופס אותי כמשרד שנותן לו שירות או כמשרד שאמור לטפל בזה, בסוגיה שהיא סוגיה שכואבת לאנשים, כואבת להם בכיס

אהרן אוזן: כמו שכבוד היושב-ראש אמר מקודם, רוב האוכלוסייה יודעת שהיא כבר לא בתחום הזכאות של המשרד והיא יודעת שמשרד הקליטה לא היה בשרשרת העברות הכספים

אהרן אוזן:  אני מאמין שזה גם חלק מהתשובה

אהרן אוזן:  בכל מקרה ביקשתי שיעמיקו קצת לבדוק את כל הערוצים

עודד פורר: אחד, המשרד היה צריך לעשות פה משהו יזום גם לפחות אל מול ממונה הקליטה ברשויות המקומיות

עודד פורר:  שניים, עדיין יש, לפחות לפי מה שאומרת מנהלת הוועדה, 1,200 שעלו בגל האחרון שהם רלוונטיים לעניין

עודד פורר:  אחד לא פנה?          

יאנה בריסקמן: אני רוצה רק לחדד שאנחנו כן מקבלים מענה מביטוח לאומי כמערכת רדיו רקע

עודד פורר: מערכת היחסים ביניכם ברורה, היא מצוינת

יבגני סובה: אגב, הישראלים שחיים ברוסיה, איך הם מקבלים את הקצבה של ביטוח לאומי? יש כאלה לא הרבה ביחס לעולים כאן, אבל איך הם מקבלים?     

לבנה עזרא: הישראלים שמקבלים, הם מקבלים את התשלום לחשבון הבנק שאותו הם נתנו

עודד פורר: כאן בארץ?     

לבנה עזרא: יש גם כאלה שמקבלים ברוסיה

לבנה עזרא:  באותם מצבים שהייתה בעיה כי החשבון שלהם היה מוגבל, אנחנו שלחנו לכולם מכתבים וביקשנו מהם שישנו את חשבון הבנק על מנת שנוכל להעביר להם את הכסף, וכולם שינו את החשבונות, כך שאין לנו בעיה בהעברה של הכספים

עודד פורר: אני רוצה לסכם את החלק הזה של הדיון כדי שנוכל להספיק גם לגבי הנושא השני של העברת רכוש ופתיחת חשבונות בנק לעולים

עודד פורר:       ראשית, אני רוצה להודות לכל הגורמים שנוגעים בדבר ועוסקים בזה ובאמת עושים עבודה חשובה כדי למצוא פתרון לבעיה מאוד מאוד מורכבת, משרד החוץ, עבור לבנק ישראל ומשרדי הממשלה השונים

עודד פורר:  אני לא רוצה להזכיר עכשיו את כולם כדי לא לפספס אף אחד שייפגע, אבל באמת כל מי שלקח חלק

עודד פורר:  הפעילות הזו היא קריטית, היא חשובה

עודד פורר:  מדובר לא בהרבה כסף ברמת המדינה, אבל בהמון כסף עבור אותם מקבלי פנסיות

עודד פורר:  עבורם הכמה מאות שקלים האלה הם משמעותיים ודרמטיים גם מבחינת הצורך שלהם בזה

עודד פורר:      כדי לפשט את התהליכים וכדי גם להגיע לכולם עם המידע הרלוונטי כדי שיעשו את הפעולות שיוכלו להקל עליהם לקבל כסף, אני מבקש, אחד, להכין פנייה לממלאת מקום מנכ"ל ביטוח לאומי ולבקש ממנה את הדברים הבאים: אחד, לוודא שלא שוללים קצבת הבטחת הכנסה על תשלום פנסיה רטרואקטיבית

עודד פורר:  שניים, לייצר פנייה אקטיבית למקבלי פנסיות

עודד פורר:  ככל שביטוח לאומי יודע להגיע למקבלי פנסיות, להגיד להם שככל שהם לא קיבלו פנסיה, שישימו לב, אחד, שלא צריכים לנכות להם

עודד פורר:  הם לא צריכים לסבול מהדיסריגרד

עודד פורר:  שניים, שיפנו לבנק הרלוונטי כדי לבקש את העברת הכספים באירו

עודד פורר:  ביטוח לאומי הוא היחיד שיכול לפנות למקבלי הפנסיות האלה באופן גורף

עודד פורר:  מי שהפנייה הזאת לא תהיה רלוונטית אליו, אז הוא יזרוק את המכתב לפח, אבל מי שהיא רלוונטית אליו, כמובן שהמכתב צריך לצאת גם בשפה הרוסית, יקרא אותו טוב טוב

קריאה: ומי שמקבל את הכסף מביטוח לאומי עצמו?     

עודד פורר: תיכף נגיע לזה

עודד פורר:       אני מבקש לפנות לשר האוצר לוודא שבאופן מיידי יעביר פנייה מחודשת לוועדת העבודה והרווחה לגבי תשלום לביטוח לאומי על רבעון 2 כדי שביטוח לאומי יוכל לשלם את רבעון 2 לזכאי הביטוח הלאומי שרלוונטיים כאן

עודד פורר:       במקביל, לייצר תוך זמן קצר פתרון לשאר התקופה שברור לחלוטין שגם היא בבעיה

עודד פורר:  גם כאן אנחנו מדברים על סכומים תקציביים מאוד מאוד לא משמעותיים גם מבחינת האוצר

עודד פורר:  אני מבקש בפנייה לשר האוצר לכתוב שככל שהוא לא מוצא מקור תקציבי, אני אשמח להצביע לו על מקורות תקציביים אלטרנטיביים לטובת הסיפור הזה

עודד פורר:      בנוסף, אבקש משר האוצר למנות גורם בכיר במשרד האוצר, בין אם זה מיועציו ובין אם זה מהעובדים הבכירים של משרד האוצר שיהיה הגורם המתכלל של האירוע בין כל משרדי הממשלה

עודד פורר:  זה אירוע שרק משרד האוצר יכול לתכלל אותו ולייצר פה את השיח הנדרש הזה יחד עם בנק ישראל, עם משרד החוץ, ביטוח לאומי והפיקוח על הבנקים

עודד פורר:       אני מבקש, מה שסיכמנו בסיכום פגישה בינינו, את הכנס לממוני הקליטה ולמלווי הקליטה, לפרויקטורים, אלה שלא פוטרו ועדיין מכהנים כדי להסביר להם מה להדריך את האוכלוסייה הזאת שפונה אליהם על מנת שהם ידעו את כל הזכויות שלהם

עודד פורר:  זה נכון גם לגבי הדברים שנדבר עליהם בדיון שתיכף נתחיל אותו

עודד פורר:  עד כאן

עודד פורר:       ב-13:20 נתחיל את הדיון הבא